procesaur/Wiki.mk huggingface dataset:
Којајке (покраина)

Којајке (|Provincia de Coyhaique) — една од четирите покраини на чилеанскиот регион Ајсен (XI). Главен град на покраината е Којајке. Покраината е најнаселена од сите други покраини во регионот Ајсен.
1 Географија и население
Според спроведениот попис од Националниот статистички институт (''INE'') во 2002 година, покраината имала население од 51.103 жители.
2 Управа
Како покраина, Којајке е второстепена административна единица, предводена од назначениот гувернер.
2.1 Општини
Покраината се состои од две општини: Којајке и Лаго Верде.
Кире Печијаревски

Кире Печијаревски (р. во Скопје) ― македонски филмски и телевизиски глумец и водител. Целиот свој работен век го минува во Македонската радио-телевизија како автор и водител на телевизиски емисии и серии.
1 Филмографија
Печијаревски има остварено бројни филмски улоги:
Година, Филм, Улога
1975, Прва вечер ТВ-филм
1976, Цимерите од соба 306 ТВ-филм, Рики
1977, Малиот одред ТВ-филм
1979, Жена од малтер ТВ-филм, Пријателот
1980, Време води ТВ-филм, Камило
1982, Јагне на ражен ТВ-филм
1985, Легенди и преданија ТВ-серија, Крали Марко
1985, Шарам барам ТВ-серија
1985-1987, Случки од животот ТВ-серија, Полицаец / Камерман
1985-1990, Македонски народни приказни ТВ-серија
1987, Трст виа Скопје ТВ-серија
1988, Чук, чук Стојанче ТВ-серија
1988-1989, Тврдокорни ТВ-серија
1989-1993, Еурека ТВ-серија, Роберт
1990, До, ре, ми ТВ-серија, Моторџијата
1991, Опстанок ТВ-серија
1991-1995, Македонски народни приказни ТВ-серија
1993, Бог да ги убие шпионите ТВ-филм
1995, Во светот на бајките ТВ-серија
1996-2000, Македонски народни приказни ТВ-серија
2000, Погрешно време ТВ-серија
2000-2003, Македонски народни приказни ТВ-серија
2007, Патување со рабробус ТВ-филм, Наум
2007, Досие-К ТВ-филм, Инспекторот Бранко
2008, Куќен совет ТВ-серија
2010, Царската е последна ТВ-филм
2010-2012, Македонски народни приказни ТВ-серија
2011, Турни ме да Кинисам ТВ-серија, Јован
2014-2017, Македонски стари приказни ТВ-серија
2018, Мејкинг оф ТВ-филм
2023-2025, Македонски стари приказни ТВ-серија
Од пеколот до Тексас (филм)

„Од пеколот до Тексас“ (англиски: ''From Hell to Texas'') — американски филм од 1958 година, во режија на Хенри Хатавеј (Henry Hathaway), по сценариото на Роберт Бакнер (Robert Buckner) и Вендел Мајес (Wendell Mayes). Филмот е заснован врз романот „The Hell-Bent Kid“ на Чарлс О. Лок (Charles O. Locke). Главните улоги ги толкуваат: Дон Мареј (Don Murray), Дајен Варси (Diane Varsi), Чил Вилис (Chill Willis), Денис Хопер (Dennis Hopper), Р. Г. Армстронг (R. G. Armstrong), Џеј Ц. Флипен (Jay C. Flippen), Марго (Margo), Џон Ларч (John Larch), Кен Скот (Ken Scott), Родолфо Акоста (Rodolfo Acosta) и Салвадор Багес (Salvador Baguez).
1 Содржина
Младиот каубоец Тод Лохман (го игра Мареј) го пристигнува потерата, предводена од синовите на земјопоседникот Хантер Бојд (го игра Армстронг). Тие го бараат Тод зашто мислат дека тој е виновен за смртта на нивниот брат. Претходната вечер, тој го вовлекол Тод во тепачка во салунот, а потоа паднал на сопствениот нож. Гладни за одмазда, тие го следат Тод низ пустината, а во текот на потерата се судираат со Команчите. Неочекувано, на Тод му помага стариот фармер Ејмос Бредли (го игра Вилис)...
Црква „Св. Атанасиј“ - Чифлик

Света Атанасиј — главна селска црква во демиркапиското село Чифлик, Македонија.
Црквата се наоѓа надвор од селото, на самиот пат кон градот Демир Капија. Околу црквата се наоѓаат селските гробишта.
1 Местоположба
Црквата е сместена надвор од самото село.
2 Историја
Црквата била подигната во 1857 година.
Црквата била подигната на местото на стариот манастир „Св. Петка“.
3 Архитектура
3.1 Фрескоживопис
Црквата добила фрескоживопис во 1879 година, насликан од браќата Вангел, Никола и Коста од Крушево.
4 Галерија
5 Поврзано
* Кавадаречко архијерејско намесништво
* Демиркаписка парохија
* Чифлик
Здравка Крстуловиќ

Здравка Крстуловиќ (Сплит, 30 септември 1940 - Вараждин, 4 декември 2003) била југословенска и хрватска филмска глумица.
1 Биографија
Дипломирала на Белградската академија за театар, филм, радио и телевизија во 1965 година.Таа имала кратка дилема, да остане во Белград или да се врати во Сплит, Глимицата решила да се врати во нејзиниот роден град.
За само две сезони,таа ги собрала главните улоги во дури седум претстави и станала главна звезда во Националниот театар во Сплит. За улогата на Маре во „Кате Капуларица“, која во 1800 година била напишана од Влахо Стули од Дубровник, ја освоила Првомајската награда на Социјалистичка Република Хрватска.
На Филмскиот фестивал во Ниш во 1981 година. На Здравка и Младен Барбариќ им била доделена наградата за глумечка двојка на годината за нивните услуги во популарната ТВ серија ''Вело мисто'', нејзе за улогата на Виолета и тој за улогата на Пегула. Глумците биле избирани од читателите на ''ТВ Новости неколку години.''
2 Филмографија
, 1960 година, 1970 година, 1980 година, 1990 година, Во целост
Игран филм, 5, 0, 3, 1, 9
ТВ филм, 3, 5, 3, 0, 11
ТВ серии, 0, 4, 3, 1, 8
Во целост, 8, 9, 9, 2, 28
1965 „Слободна дама“
1966 година „Како Ромео и Јулија се сакаа“
1968 година „Операција Белград“ Д -р Кристина Шмит
1969 година Тв филм „Американска јахта во Сплитскатo пристаниште“ Фиби, Американка
1969 година „Бог умре залудно“
ТВ филм „На берзата на трудот“
1970 ТВ филм „Загребува“ Анѓа
1971 година „Нашето мало место“ ТВ серија
1973 годинаТВ филм „Ленин во Африка“
1973 година Тв серија „За што сме на овој свет“ Маре Оструја
1974 година ТВ серија „Лице в лице“ Здравка
Лозен (врв)

Лозен — врв на планината Беласица, на границата меѓу Пиринска и Егејска Македонија. Висок е 1.898 м. Се издига на главното било, западно од врвот Радомир и источно од тромеѓниот врв Тумба. На север од Лозен се двои краткиот рид Мангарско. Има трапезоиден облик и стрмни падини, а сочинет е од метаморфни карпи. Почвите му се планинско-ливадски. Билото е обраснато со подалпска тревна растителност, а северните падини се прекриени со повеќевековни букови шуми. По билото минува државната граница меѓу Бугарија и Грција. На околу 150 метри југоисточно од врвот стои граничната пирамида бр. 11. Во северното подножје на Лозен, во месноста Скртски Овчарник има голема напуштена градба која може да послужи како привремено засолниште. Од другата страна на границата под врвот се наоѓаат селата валовишките (демирхисарски) села како Матница, Шугово и Горно Порој, денес на грчка територија.
1 Искачување
Главни појдовни места за искачување на Лозен се селата Клуч и Скрт, како и планинарскиот дом „Лопово“.
2 Поврзано
* Радомир (врв)
* Тумба (врв)
Марикостинска Клисура

Марикостинска Клисура (|Марикостински пролом) — клисура на реката Струма во Петричко, Пиринска Македонија, последната по нејзиното течение во Бугарија. Сместена е меѓу Петричко-светиврачкото Поле на север и малото Марикостинско Поле на југ. Наречена е по селото Марикостиново.
Клисурата има епигенетско потекло, со должина од околу 1 км, при надморска висина од 80 м. Всечена е во напречниот Митински Рид, кој претставува источен продолжеток на планината Беласица.
Започнува од устието на реката Струмица во Струма на 85 м.н.в., се насочува на југоисток и завршува во северозападниот крај на Марикостинското Поле на 73 м.н.в. Длабока е 70 – 75 м. Североисточните страни се благи, а југозападните се пострмни.
1 Поврзано
* Светиврачко-петричка Котлина
Арауко (покраина)

Арауко покраина (|Provincia de Arauco) е една од четирите покраини на Чиле и регионот на Био Био (VIII). Се протега на крајбрежна област од јужно од устието на реката Биобао, традиционалното разграничување помеѓу главните природни региони на нацијата, Централна Зона и Зоната Сур. Покраината првично ја опфаќала некогашната независна автохтона територија Араукана, но потоа била поделена на четири покраини. Во голема мера е посветена на земјоделски потфати. Главниот град Лебу (25.000 жители) се наоѓа на брегот околу јужно од Концепцион и поврзан е со железница.
1 Администрација
Како покраина, Арауко е дел одадминистративната поделба на Чиле, управувано од покраински гувернер кој е назначен од претседателот на Чиле.
Радослав Хлапен

Радослав Хлапен (14 в.) – благородник, војсководец на Стефан Душан, самостоен владетел во Југозападна Македонија, господар на Бер и на Воден со околните краеви. Се издигнал и се осамостоил по смртта на царот Стефан Душан (1355). Ги владеел териториите од Селечка Планина, на север, до границата на Тесалија, на југ, на запад до Костур, а на исток до реката Вардар. Одржувал добри односи со северните соседи, со кралот Волкашин и со син му Марко, кој бил негов зет, оженет со ќерка му Елена.
1 Семејство
Радослав Хлапен се оженил со Ирина, вдовицата на ''кесарот'' Прељуб. Ги имале следниве деца:
*Марија Ангелина Радослава, се омажила за Алексиј Ангел Филантропен
*Елена, се омажила за Крал Марко
*непозната ќерка, се омажила за Никола Багаш
*непозната ќерка, се омажила за Јован Урош
*Стефан
Топли Вирови

Топли Вирови — месност и излетничко место над селото Чифлик, во југоисточниот дел на Македонија. Тие се сместени на реката Дошница и нивното име доаѓа од тоа што образуваат базени со вода сместени во карпи, која брзо се загрева.
1 Местоположба
Месноста се наоѓа над демиркапиското село Чифлик.
1.1 Пристап
До месноста може да се дојде преку асфалтен пат од градот Демир Капија во насока на селото Дрен. Месноста е во атарот на селото Чифлик, во непосредна близина на истуреното маало Дошница, наречено по старата ХЕЦ „Дошница“. Пред самото маало и месноста Топли Вирови, патот станува макадам.
2 Галерија
Дебело Брдо (Беласица)

Дебело Брдо (|Дебело бърдо) — врв на планината Беласица, на границата меѓу Пиринска и Егејска Македонија. Висок е 1.951 м.
Се издига на главното планинско било, западно од врвот Пункова Скала и источно од првенецот Радомир. На север од него се одвојува Дебели Рид. Има куполест облик и благи падини. Сочинет е од метаморфни карпи. Почвата е кафеава шумска. Обраснат е со подалпска тревна растителност. По билото поминува државната граница помеѓу Бугарија и Грција. Врвот е обележан со граничната пирамида бр. 26.
1 Искачување
Главниот приодни места за искачување на Дебело Брдо се градот Петрич и планинарските домови „Беласица“ и „Конгур“.
2 Поврзано
* Радомир (врв)
* Конгур
Ранко (покраина)

Покраината Ранко (|Provincia del Ranco) ― една од двете покраини во јужниот чилеански регион Лос Риос (XIV). Именуван е по езерото Ранко, споделено од комуните (општини) Футроно и Лаго Ранко. Езерото било исцедено од реката Буено, на која сливот лежи поголемиот дел од покраината. Ла Унион е главниот град на покраината.
1 Администрација
Како административна единица од второ ниво, покраината се состои од четири општини, секоја со своја управна општина. Алсоно Перес де Арсе Караско е гувернер на покраината.
1.1 Комуни (општини)
* Футроно
* Лаго Ранко
* Ла Унион
* Рио Буено
2 Географија и демографија
Според пописот од 2002 година на Националниот институт за статистика (''ИНЕ''), покраината се протега на површина од 8,232.3 км<sup>2</sup> и имала население од 97.153 жители (49.485 мажи и 47.668 жени), што му дава густина на население од 11.8 жители на 1 км<sup>2</sup>. Од нив, 51.273 (52,8%) живееле во урбани средини и 45.880 (47,2%) во рурални области. Помеѓу пописите 1992 и 2002 година, населението се зголемила за 1% (924 лица).
Клисурски манастир

Клисурски манастир — манастир во јужниот дел на Македонија, во близина на селото Клисура.
1 Градби
Во склоп на манастирот влегуваат една црква и помошни објекти. Манастирот е уште во изградба.
1.1 Црква „Св. Талалеј“
Црквата е сместена надвор од селото.
2 Особености
За манастирот се поврзува верување дека помага при неплодност.
3 Галерија
Митко Миноски

Митко Софронијов Миноски ( во — во ) — македонски партизан, борец за слобода на Македонија и учесник во НОВ.
1 Животопис
Бидејќи во неговото село немало, услови за живеење, заминал на печалба во Софија, каде работел како работник-армирач. Во Софија, тој живеел до средината на 1942 година, по што се вратил во своето село. Во селото се вклучил меѓу членовите на народно ослободителното движење, а во 1943 година станал ѝ член на КПМ. Работел за омасовување на народно ослободителното движење и учествувал во повеќе дејствија меѓу кои и акцијата за разоружување на Италијаните кај месноста Павли Дол во септември 1943 година. Во НОВ на Македонија, тој стапил во есентта 1944 година, во редовите на Првата македонска ударна бригада. Со Бригадата, тој учествувал во повеќе борби. Загинал во борбата за ослободување на Охрид во ноември 1944 година.
2 Поврзано
* Кичево и Кичевско во НОВ
3 Наводи
Владо Мосески

Владо Ангелев Мосески ( во — во ) — македонски партизан, борец за слобода на Македонија и учесник во НОВ.
1 Животопис
Произлегувал од сиромашно семејство. Бил принуден да чува стока во селото Дреново, Порече, од каде станал партизан. Учествувал во повеќе борби во Кичевско. Загинал во есента 1944 година, во борба против балистите, под селото Осој.
2 Поврзано
* Кичево и Кичевско во НОВ
3 Наводи
Гејл Елиот

Гејл Елиот (родена 1966 година) е англиски моден дизајнер и поранешен модел.
1 Ран живот
Елиот е родена во населбата Балхем во Лондон, Англија во 1966 година. Таа е мешавина од англо-индиски, англиски, ирски, италијански, португалски и шкотски националности.
2 Кариера
2.1 Мода
Елиот започнала да се занимава со мода кога имала 17 години, по предлог на нејзиниот професор по балет. Се преселила во Токио, Јапонија, каде работела како модел две години, по што се преселила во Њујорк. Со текот на годините, Елиот работела како модел за некои од најголемите светски модни брендови како Versace, Valentino, Armani, Ralph Lauren, Карл Лагерфелд, Келвин Клајн, Dolce & Gabbana, Марк Џејкобс, Chanel, Том Форд и Дона Каран. Елиот работела со фотографи како Стивен Мејсел и Марио Тестино. Нејзината манекенска кариера траела 24 години.
2.2 Little Joe Woman
Елиот се впуштила во моден дизајн, почнувајќи со модна куќа за облека со нејзиниот сопруг Џо Кофи во 2002 година, која била наречена Little Joe Woman. Модната куќа била основана во Њујорк и потоа била со седиште префрлена во Сиднеј, Австралија. Седиштето на друштвото подоцна било префрлено во Бали, Индонезија. Сопругот на Елиот е извршен директор на брендот, додека Елиот е нејзиниот творечки директор. Брендот, кој е опишан како „рок-шик, луксузна модна линија“, првично нудела кратки лесни фустани и горни ноќници.
3 Личен живот
За време на првото патување во Австралија, Елиот била запознаена со нејзиниот сега веќе сопруг Кофи кој бил пејач на INXS, од страна на Мајкл Хатченс, кој во тоа време бил момче на нејзината пријателка модел Хелена Кристенсен. Елиот и Кофи се венчале во 1997 година. Нејзината венчаница била дизајнирана од Азедин Алаја, додека Кристенсен, Синди Крафорд и Јасмин Ле Бон биле некои од нејзините деверуши.
Милко Митрески

Милко Ников Митрески ( во — на ) — македонски партизан, борец за слобода на Македонија и учесник во НОВ.
1 Животопис
Произлегувал од сиромашно семејство, кое се занимавало со земјоделство. Како активен младинец и член на СКОЈ во летото 1943 година стапил во редовите на Кичевско - мавровскиот партизански одред. Во септември 1943 година, од слободно Кичево заминал со четата на комесарот Мирко Милески да ја бранат слободната територија на Македонија. Загинал на Буковиќ во борба против Германците и балистите на 1 октомври 1943 година.
2 Поврзано
* Кичево и Кичевско во НОВ
3 Наводи
Конгур

Конгур (|Ρουπέσκο, ''Рупеско''), наречен и Голем Конгур, Конгуро или Конгоре — врв на планината Беласица, на границата меѓу Пиринска и Егејска Македонија. Висок е 1.951 м.
1 Местоположба
Врвот се издига на главното планинско било, источно од врвот Пункова Скала и првенецот Радомир. Има хуполест облик со заоблени падини. Сочинет е од метаморфни карпи. Почвата а кафеава шумска. Обраснат е со подалпска тревна растителност. Од североисточното подножје во месноста Гингеро извира реката Луда Мара. Врвот е воедно највисоката точка на резерватот Конгура. По неговото било минува државната граница меѓу Бугарија и Грција. На самиот врв има напуштена грчка караула која се забележува оддалеку. Врвот Конгур е обележан со граничната пирамида бр. 28.
2 Туризам
Почнувајќи од 2008 г. секоја прва недела во мај туристичкото друштво „Калабак“ приредува масовно искачување на врвот од градот Петрич во рамките на програмата за градскиот празник Ѓурѓовден.
2.1 Искачување
Искачувањето се врши од градот Петрич и планинарските домови „Беласица“ и „Конгур“.
3 Занимливост
По врвот е наречен ледникот Конгур (''Kongur Glacier'') на островот Смит од архипелагот Јужни Шетландски Острови на Антарктикот.
4 Поврзано
* Конгура — резерват околу врвот
* Радомир (врв) — соседен врв
Пункова Скала

Пункова Скала (|Пункова скала) — врв на планината Беласица, на границата меѓу Пиринска и Егејска Македонија. Висок е 1.974 м.
Се издига на главното планинско било, западно од врвот Конгур и источно од врвот Дебело Брдо. Има стрмни карпести падини, особено на јужната страна. Пункова Скала има две врвни точки, од кои западната е повисока. Сочинета е од метаморфни карпи. Почвата е кафеава шумска. Обраснат е со подалпска тревна растителност. По билото поминува државната граница помеѓу Бугарија и Грција. Обележан е со граничната пирамида бр. 27.
На топографските карти врвот е погрешно обележан како ''Пунктова скала''.
1 Искачување
Главниот приодни места за искачување на Пункова Скала се градот Петрич и планинарските домови „Беласица“ и „Конгур“.
2 Поврзано
* Дебело Брдо (Беласица)
* Конгур
Ајсен (покраина)

Ајсен (|Provincia de Aysén) — една од четирите покраини на чилеанскиот регион Ајсен (XI). Главен град на покраината е Пуерто Ајсен.
1 Население
Покраината во 2002 година имала население од 29.631 според спроведениот попис од Националниот статистички институт. Од нив, 16.180 живееле во урбаните центри, а 13,451 во руралните области. Помеѓу 1992 и 2002 година, населението опаднало за 20%. Покраината е петта најголема покраина во земјата по површина, иако е десетто најмалку населена.
2 Управа
Како покраина, Ајсен е второстепена административна единица, предводена од назначениот гувернер. Мануел Ортис Торес бил назначен од претседателот Себастијан Пињера.
2.1 Општини
Покраината се состои од три општини:
+, Општина, Површина (км<sup>2</sup>), Население2002, Густина на нас. (км<sup>2</sup>), Страница
Гвајтекас, 787,0, 1.539, 2,0
Сиснес, 15.831,4, 5.739, 0,4
Ајсен, 29.970,4, 22.353, 0,7
3 Потекло на името
Името Ајсен е англиска поморска изрека за ледениот „крај на светот“. Многумина во областа имаат британски и германско потекло, иако мнозинството на жителите се Чилеанци од местицо шпанско потекло.
Генеалогија

Генеалогија (од |γενεαλογία '''' "проучување на семејни дрва") — проучување на семејствата, семејната историја и пронаоѓање на нивните родови. Генеалозите користат усни интервјуа, историски записи, генетска анализа и други записи за да добијат информации за едно семејство и да покажат сродство и потекло на неговите членови. Резултатите често се прикажуваат во семејни стебла или се пишуваат како наративи. Областа на семејна историја е поширока од генеалогијата и не ја опфаќа само лозата, туку и семејна и историја и биографија на заедницата.
Записот за генеалошката работа може да се претстави како „генеалогија“, „семејна историја“ или „ семејно дрво “. Во тесна смисла, „генеалогија“ или „семејно дрво“ ги следи потомците на една личност, додека „семејната историја“ ги следи предците на една личност, но термините често се користат наизменично. Семејната историја може да вклучува дополнителни биографски информации, семејни традиции и слично.
Потрагата по семејна историја и потекло има тенденција да биде обликувана од неколку мотиви, вклучително и желбата да се издвои место за своето семејство во поголемата историска слика, чувство на одговорност да се зачува минатото за идните генерации и адоволство во точното раскажување приказни. Генеалошкото истражување исто така се изведува за научни или форензички цели.
1 Преглед
Генеалозите понекогаш се специјализираат за одредена група, на пример, шкотски клан ; одредено презиме, како на пример во студија со едно име ; мала заедница, на пример, едно село или парохија, како на пример едно место ; или одредена, честопати позната личност.
Генеалози и семејни историчари честопати се приклучуваат на друштва за семејна историја, каде што почетниците можат да учат од поискусните истражувачи. Таквите општества генерално служат за одредена географска област. Нивните членови, исто така, можат да ги индексираат записите за да ги направат подостапни или да се вклучат во застапување и други напори за зачувување на јавните записи и гробишта. Некои училишта ги ангажираат учениците во такви проекти како средство за зајакнување на лекциите во врска со имиграцијата и историјата. Други придобивки вклучуваат семејна медицинска историја за семејства со сериозни медицински состојби кои се наследни.
Термините „генеалогија“ и „семејна историја“ често се користат синонимно, но некои ентитети нудат мала разлика во дефиницијата. Генеалогијата може да се дефинира како „воспоставување педигре со вадење докази, од валидни извори, за тоа како една генерација е поврзана со следната“ и семејна историја како „биографска студија за генеалошки докажано семејство и заедницата и земјата во која живееле “.
Потрагата по семејна историја може да има повеќе мотиви, вклучително и желбата да се изгради место за своето семејство во поголемата историска слика, чувството на одговорност да се зачува минатото за идните генерации. Собирањето, систематизирањето и поврзувањето на семејните врски лежи во основата на создавањето на семјното стебло.
Соња Монина

Олга Георгиева, професионално позната како Соња Монина (|Соня Моніна; родена на 29 декември 1988 година во Брест, Белорусија, СССР) е украински моден и дизајнер по нарачки. Таа е основач на ''SONYAMONINA'', марка на машка облека со седиште во Киев. Нејзините колекции се прикажани во Украина, Белорусија, Русија и Словачка. Нејзините дизајни редовно се прикажуваат за време на Украинската модна недела.
1 Заднина
Олга Георгиева е родена на 29 декември 1988 година во Брест. На 5-годишна возраст, таа се преселила во Симферопол со своето семејство. Во 2006 година, таа започнала да студира „Дизајн на производи од кожа“ на Националниот универзитет за технологија и дизајн во Киев. Во 2012 година, таа создала свој бренд за машка облека, SONYAMONINA. Во 2013 година, Монина ја претставила својата деби-колекција во рамките на Украинската модна недела. Во 2015 година, таа ја претставила својата колекција за пролет/лето 2016 во рамките на Белоруската модна недела. Во 2016 година, таа ги претставила своите колекции на „Фестивалот на млади модни дизајнери“ во Москва. Во 2018 година, таа ја претставила својата колекција лето 2019 година во Националниот музеј за уметност и култура „Мистетски Арсенал“ во рамките на Украинската модна недела. Таа била номинирана за „Награда за најдобар дизајнер за машка облека“ на Наградите за најдобра мода 2019 во Украина. Монина е исто така дизајнер по своја желба/нарачка. Меѓу познатите клиенти со кои работела, меѓу другите биле и Оскар Кучера, Виталиј Козловски, Кише, Пјер Нарсис, Антон Зацепин и Олександр Моторњи.
2 Наводи
*''Верзијата на украински на оваа статија''
Асука Кавазу

Асука Кавазу (родена на 12 Февруари, 2000 во Токио, Јапонија) е јапонска глумица и модел. Таа е дел од агеницијата Ејжа Промоушн.
1 Биографија
Во 2014 година, Кавазу ја освоила титулата Мис Севентин 2014 и прво ја започнала својата кариера како ексклузивен модел за јапонското списание ''Севентин'' (''Seventeen).''
Таа го направила своето деби во филмот ''Пркосејќи на Куросаки-кун,'' од 2016 година во живо.
Глумела како женска главна улога во токусацу драмата ''Камен Рајдер Сајбер'' во 2020 година.
2 Филмографија
2.1 Филмови
Година, Наслов, Улога, Белешки
2016 година, ''Пркосејќи на Куросаки-кун'', Такако Курусу
2017 година, ''Мојот брат ме сака премногу'', Ајка Кирино
2020 година, ''Кратка театарска приказна'', Меи Судо
2021 година, ''Меѓу нас'', Хикари Машиба, ''Сабја + Зенкајгер: Суперхеројот Сенки'', Меи Судо,
2.2 Телевизиски серии
Година, Наслов, Улога, Мрежа, Белешки
2015 година, ''Пркосејќи на Куросаки-кун'', Такако Курусу, НТВ
2016 година, ''Кула од песок'', Наруми Хашигучи, TBS
2017 година, ''Мојот брат ме сака премногу'', Ајка Кирино, НТВ
2018 година, ''Саки: Ачига-хен епизода од страна-А'', Јука Татсуми, МБС
2019 година, ''Домаќинството на Хираги'', Реина Кагејама во лажното видео, НТВ, Завршна епизода
2020 година, ''Мојата домаќинка Нагиса-сан'', Аки Хибино, TBS, Епизода 2
''Камен Рајдер Сабја'', Меи Судо, ЕКС
2.3 Веб серии
Година, Наслов, Улога, Мрежа, Белешки
2019 година, ''Ренаи Драма и Кои га Шитаи 3 сезона'', Асука, Абема ТВ
2020 година, Потчинетиот Харуто-кун, Аки Хибино, Парави, Епизода 7
Камен Рајдер Сабја: Историја на мечувалецот, Меи Судо, Теласа, Епизоди 3 и 4
2021 година, Камен Рајдер Сабја х Дух, Навивачки клуб „Тоеј Токусацу“
Камен Рајдер Спектар Сечила
Милутин Митрески

Милутин Василков Митрески (во — во ) — македонски партизан, борец за слобода на Македонија и учесник во НОВ.
1 Животопис
Имал желба да се школува, но таа желба не му се остварила ѝ по завршувањето на основното училиште останал да се занимава со сточарство и земјоделие. Определен за борба против окупаторот, во есента 1943 годнна почнал активно да работи за народно ослободителното движење, а во септември 1944 година, тој заминал како партизан во Првата македонска бригада. Учествувал во борбите за ослободувањето на Охрид, Струга и Кичево. Во состав на Петнаесеттиот корпус заминал на Сремскиот Фронт. Како добар борец станал комесар на вод. Загинал во борба против Германците, при еден пробој кај Врпоље во април 1945 година.
2 Поврзано
* Кичево и Кичевско во НОВ
3 Наводи
Славе Митрески

Славе Донев Митрески (во — во ) — македонски партизан, борец за слобода на Македонија и учесник во НОВ.
1 Животопис
Бидејќи не се школувал, изучувал занает и станал терзија . Во септември 1943 година, заминал во партизани во ''Групата баталјони'', но по кусо време загинал при еден судир на партизанските единици со бугарската војска во селото Вранештица во октомври 1943 година.
2 Поврзано
* Кичево и Кичевско во НОВ
3 Наводи
Инфоскоп

Инфоскопот ― рачен уред составен од дигитална камера и безжичен интернет пристап. Уредот може да се користи за превод на странски јазици со фотографирање на текстот, а потоа испраќање на сликата до оддалечен сметач преку интернет за превод. Уредот е во фаза на прототип и бил замислен и развиен од Исмаил Харитаоглу во истражувачкиот центар Алмаде на IBM. Именуван е како еден од „Најдобрите пронајдоци“ од „''Time Magazine''“ во 2002 година.
1 Наводи
Ристо Митрески

Ристо Мисајлев Митрески ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното образование, немал можност да се школува ѝ останал да се занимава со земјоделство и сточарство. Како напреден младинец бил опфатен од Мирко Милески уште во есента 1942 година, бидејќи биле школски другари. Во пролетта 1943 година, заминал партизан во Кичевско-мавровскиот одред, а потоа во Првата македонско-косовска бригада. Со Бригадата учествувал во борбите низ Егејска Македонија и во Богомилскиот поход во февруари 1944 година, каде доста се истакнал и бил назначен за политички комесар во вод. Враќајќи се од Егејска Македонија загинал во борба со бугарските окупатори во мај 1944 година кај селото Завој - Охридско.
2 Поврзано
* Кичево и Кичевско во НОВ
3 Наводи
Мерач на топлина

Мерачот на топлина или флуксен калориметар ― уред кој ја мери топлинската енергија обезбедена од извор или доставена до мијалник, со мерење на брзината на проток на течноста за пренос на топлина и промената на неговата температура (ΔT) помеѓу излезните и повратните преноси на системот. Обично се користи во индустриски постројки за мерење на излезот на котелот и топлината што се зема од постапката, и за системите за централно греење за мерење на топлината што се доставува до потрошувачите.
Може да се користи за мерење на излезот на топлина, на пример, котел за греење, или излез на ладење од единица за ладење.
Во Европа, мерачите на топлина треба да се усогласат со директивата за мерни инструменти МИД Анекс VI MI-004, ако броилата се користат за пренос на материја.
1 Елементи
Мерач на топлина се состои од:
# мерач на проток на течност - обично мерач на проток од тип на турбина, или алтернативно ултразвучен мерач на проток;
# средство за мерење на температурата помеѓу одливот и приливот - обично пар термопарови;
# средство за интегрирање на двете мерења во одреден временски период - обично половина час - и акумулирање на вкупниот пренос на топлина во даден период.
2 Поврзано
* Систем за далечинско греење
* Алокатор на трошоците за топлина
* Систем за греење
* Топломер
Флора Михајлоска

Флора Димитријова Михајлоска ( во — во ) — македонски партизан, борец за слобода на Македонија и учесник во НОВ.
1 Животопис
Иако е родена во Крушево, таа живеела и работела во Кичево. За време на окупацијата, активно работела за народно ослободителното движење. Во нивната куќа уште од 1941 година се одржувале партиски состаноци. Флора пренесувала илегални материјали и соработувала заедно со своите синови Јанко и Михо Михајлоски. Во пролетта 1943 година, кога се приготвувало формирањето на Кичевскиот партизански одред, таа активно работела за собирање храна, облека и други материјали за Одредот. Во пролетта 1944 година била уапсена од германските војски, но имала добро држење пред нив. По пуштањето од затворот продолжила активно да работи, особено на организирањето на женската младина во градот, но нејзината активност била прекината на 1 септември 1944 година кога балистите ја убиле на ѕверски начин сред нејзината куќa. Флора била мајка на народниот херој Михо Михајлоски.
2 Поврзано
* Михо Михајлоски
* Јанко Михајлоски
* Кичево и Кичевско во НОВ
3 Наводи
Ванеса Алфаро

Ванеса Алфаро е боливиска дизајнерка, претприемачка, модел и глумица со седиште во Лос Анџелес, Калифорнија. Алфаро е претседател и извршен директор на Sonne Global Inc., компанија посветена на дизајн, создавање, лиценцирање на брендови, маркетинг и публицитет. Алфаро ја создала првата и единствена женска линија за готови фустани за ФИФА за време на Светското првенство во Бразил 2014 година. Таа била единствената дизајнерка која работела со ФИФА за женска линија користејќи службени логоа на Светското првенство.
Алфаро работела во моден дизајн, лиценцирање производи и маркетинг.
Алфаро започнала да се занимава со моделирање во Боливија на 17 години. Имала активна кариера како уредник и модел на писта, а исто така била крунисана со разни наслови за избор на убавина, вклучувајќи ги „Најфотогенична“ и „Најубавата меѓу моделите“.
На 19-годишна возраст, Алфаро ја создала Sonne Imagen & Production во Кочабамба, Боливија, додека таа сè уште била студентка по трговско инженерство на Католичкиот универзитет во Боливија. Дипломирала со почести и продолжила да магистрира финансии. Исто така, специјализирала за графички и моден дизајн. Кога Алфаро имала 24 години, се омажила и се пресели во Соединетите Држави. Откако била во САД, таа продолжи како дизајнер, модел, глумица и пејачка.
1 Кариера
Алфаро се појавила во бројни улоги во музички спотови, ТВ и филмови, вклучувајќи го и музичкото видео на Ашер „''Hey Daddy''“ и на ''„АјКарли“'' на Никелодеон со глумецот Џек Блек.
На крајот на 2013 година, Алфаро ја создала првата и единствена линија за женска облека лиценцирана од ФИФА за Светското првенство во 2014 година.
Алфаро е извршен директор и основач на Vanessa Alfaro Bridal & Couture. Модната куќа дизајнира и произведува колекции за мода и невести. Покрај тоа, таа го започнаla модниот бренд CHIVANE.
Иван Нацевски

Иван Нацевски (, 1985 година) — хералдичар, хералд и потпретседател на Македонското грбословно друштво, стоматолог, најпознат по своите активности во хералдиката и вексилологијата.
1 Животопис
Д–р Иван Нацевски е роден во 1985 година во Куманово каде таму го завршил своето основно образование. По завршувањето на Средното стручно медицинско училиште во Скопје, студирал стоматологија во Пловдив каде што и дипломирал во 2010 година.
Специјализирал на Стоматолошкиот факултет во Скопје под менторство на проф. д–р Никола Гиговски.
Во 2009 година станал член на Македонското хералдичко здружение (МХЗ) и активно учествувал во неговата работа како член на стручен совет. Хералдика узучувал под водство на д–р Јован Јоновски при што активно се интересирал и занимавал со хералдика. Особен интерес покажувал во областа на воената и месната хералдика, како и фалеристиката.
Нацевски е потпретседател и Вардарски хералд на Македонското грбословно друштво.
Јанко Михајлоски

Јанко Костов Михајлоски ''прекар Јанчица'' ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, учел до трети клас занаетчиска школа. По занимање бил шивач. Поради тешкиот живот, работел во Белград уште пред војната. Во Белград бил активен член на УРС-овите синдикати. Учествувал во разни демонстрации поради што бил апсен од специјалната полиција и по два месеца проведени во затвор, бил пуштен. По окупацијата се вратил назад во Кичево, каде веднаш по доаѓањето, есентта 1941 година, станал ѝ член на Првиот местен комитет на КПМ за Кичево, а од пролетта 1942 година бил назначен за прв секретар на СКОЈ. Неговата партиска активност во организирањето на младите луѓе за борба против окупаторот била прекината поради тоа што паднал во рацете на италијанските власти заедно со групата кичевски комунисти. Во април 1942 година бил затворен во Кичево и по долги испитувања бил пренесен во Тиранскиот затвор во Албанија. Таму бил изведен пред суд и осуден на 10 години затвор како водач на комунистите од Кичево. По капитулацијата на фашистичка Италија, во почетокот на септември 1943 година, се вратил во Кичево и ја продолжил својата партиска активност. Како член на Срескиот комитет, заедно со својот другар Живко Туфекџиоски, заминале на теренот Карбуница - Кладник и Бржданска река на извршување партиска задача. На овој терен се сретнале со ранетиот партизан Блаже Трпески - Трифко од Мавровско и го земале со себе. Во октомври 1943 година, Јанко и неговите двајца другари биле фатени од контрачетникот (''бугароман'') Димо Брадата од село Белица кој ги однел кај бугарските фашисти во селото Цер. Таму по долги малтретирања се осудени и предадени на Димо Брадата да им суди. Враќајќи се од Цер, кај селото Мало Црско, Јанчица, Живко и Тривко се убиени на ѕверски начин во ноември 1943 година.
2 Поврзано
* Флора Михајлоска
* Михо Михајлоски
* Кичево и Кичевско во НОВ
3 Наводи
Голак (Огражден)

Голак — врв на планината Огражден сместен од страната на Петричко, Пиринска Македонија, недалеку од границата со Македонија. Се издига на висина од 1.639 м на главното планинско било и има куполест облик. Северозападните падини му се стрмни стръмно кон долината на реката Лебница. Сместен е северозападно од врвот Билска Чука, со кој е поврзан со мало седло и североисточно од Муратов Врв. Сочинет е од метаморфни карпи, претежно од лискунски и биотитски гнајсови и амфиболити. Почвата е кафеава шумска, на места излужени. Билото е голо. Падините се обраснати со букови шуми, а на места се покриени со бел бор.
1 Искачување
Главно поаѓалиште за искачување на Голак е селото Гега, од каде почнува планинарска патека обележана со црвено која води до поножјето на врвот (месноста Плетваро).
2 Поврзано
* Билска Чука
* Муратов Врв
Хидроскоп

Зборот хидроскоп се користи за да значи некој од неколкуте инструменти поврзани со вода.
* Еден вид е инструмент за набљудување под површината на водата, како што е долга цевка опремена со разни леќи наредени така што предметите што лежат на дното може да се одбиваат на екранот на палубата на бродот што го носи. Тие се изградени со голема цевка за гуми што го поддржува екранот и покриени со акрилна купола за заштита.* Друг вид открива подземна вода преку јадрена магнетна резонанца користејќи ја површинската јадрена магнетна резонанца техника.
* Инструмент наречен хидроскоп (толкуван како хидрометар или како клепсидра) е опишан од Синесиј во неговото „''Писмо 15“'' до Хипатија.
Муратов Врв (Огражден)

Муратов Врв (|Муратов връх) — врв на планината Огражден сместен од страната на Петричко, Пиринска Македонија, недалеку од границата со Македонија. Се издига на висина од 1.398 м на главното планинско било југозападно од врвот Голак, од кој е одвоен со долината на реката Градешница. Врвот има конусен обли. Сртот е овенчан со множество карпести облици. Сочинет е од метаморфни карпи. Почвата е кафеава шумска. Врвот е обраснат со планинска тревна растителност. Северните, северозападните и западните падини се покриени со букови шуми, а источните и јужните се пошумени со бел бор. Во југоисточното подножје на Муратов Врв се наоѓа селото Кукурахцево.
1 Искачување
Главно приоднос место за искачување на врвот е селото Гега, до кое оди асфалтиран пат. За време на т.н. „Преродбен процес“ на НР Бугарија врвот е преименуван во ''Игуменец'', но ова име не успеало да се наметне врз мештаните и посетителите.
2 Поврзано
* Голак
Маркови Кладенци

Маркови Кладенци (|Маркови кладенци), ретко Кадиев Врв (''Кадиев връх'') — врв на планината Огражден сместен од страната на Петричко, Пиринска Македонија. Се издига на висина од 1.523 м на главното планинско било, југоисточно од врвот Билска Чука и западно од врвот Куковски Чукар. На југозапад од него се двои ридот Равнако, а на североисток е ридот Јаковска Планина. Врвот е заоблен со благи падини, сочинет од метаморфни карпи. Почвата е кафеава шумска и планинско-ливадска. Билото е голо, обраснато со тревна растителност. Падините се покриени со букови шуми (претежно од север), а на места се пошумени со бел бор. Врвот дава панорамски поглед во сите насоки.
1 Име
Името на врвот доаѓа од двата извора (денес пресушени) на југоисточното подножје кои се поврзани со народните преданија за Крали Марко.
2 Искачување
Главно пристапно место за искачувањето на Маркови Кладенци е селото Првомај, каде по асфалтиран пат се доаѓа до јужното подножје. Од селото Долна Рибница започнува планинарска патека обележана со црвено, по која до врвот се стасува за 4 часа.
3 Поврзано
* Билска Чука
* Куковски Чукар
Лазе Најдески

Лазе Сарафилов Најдески ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, работел во своето cелo како земјоделец. Во НОВ, тој стапил во редовите на Првата македонска бригада во есента 1944 година. Учествувал во борбите за конечното ослободување на: Охрид, Струга, Кичево и Гостивар. Со Бригадата, во состав на Петнаесеттиот корпус, заминал на Сремскиот Фронт. Учествувал во борбите од Срем сè до Загреб каде загинал во борба против Германциte и усташите во мај 1945 година.
2 Поврзано
* Кичево и Кичевско во НОВ
3 Наводи
Павле Наранџоски

Павле Фокијанов Наранџоски ( во — во ) — македонски партизан, борец за слобода на Македонија и учесник во НОВ.
1 Животопис
Павле е роден во Крушево, но живеел и работел во Кичево. По завршувањето на малата матура, работел како поштенски работник. Како симпатизер на народно ослободителното движење, активно се вклучил во редовите на НОВ во септември 1944 година во Петнаесеттата македонска бригада. Со Бригадата учествувал во борбите за ослободувањето на Кичево. По кусо време тешко се разболел ѝ во јануари 1945 година починал во Кичево.
2 Поврзано
* Кичево и Кичевско во НОВ
3 Наводи
Куковски Чукар

Куковски Чукар (|Куковски чукар) — врв на планината Огражден сместен од страната на Петричко, Пиринска Македонија. Се издига на висина од 1.233 м на главното планинско било, источно од врвот Маркови Кладенци. На југозапад од него се одделува Крчанов Рид. На југоисток преку седлото Стојкови Корита се поврзува со врвот Кулата, а на Североисток преку седлото Премката со Илинкина Чукарка. Врвот има куполест облик. Западните, северните и источните падини се благи, а јужните се пострмни. Сочинет е од метаморфни карпи. Почвата е кафеава шумска. Билото на врвот е обраснато со планинска тревна растителност. Западните и северозападните падини се покриени со бел бор, а источните се зафатени со обработливи површини.
Низ северното и источното подножје на Куковски Чукар поминува асфалтен пат од селото Првомај за поранешниот планинарски дом „Маркови Кладенци“. Во источните пазуви е сместено маалото Куково на селото Чуричени.
1 Поврзано
* Маркови Кладенци
Аце Настески

Аце Евтов Настески ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство. Бидејќи немал услови за опстанок во своето село, заминал на печалба во Белград. По окупацијата, тој не се вратил во своето село, туку активно продолжил да работи во Белград за потребите на народно ослободителното движење. Осомничен од окупаторските власти, бил затворен, но пред непријателот имал добро држење. По пуштањето од затвор, во пролетта 1944 година стапил во единиците на НОВ на тој терен. Во борбите за конечното ослободување на Југославија, тој учествувал на Сремскиот фронт, каде загинал при пробојот на фронтот кај Врпоље во април 1945 година.
2 Поврзано
* Кичево и Кичевско во НОВ
3 Наводи
Билска Чука

Билска Чука (|Билска чука) — врв на планината Огражден сместен од страната на Петричко, Пиринска Македонија. Со 1.644 м претставува највисок врв бугарскиот дел на Огражден. Се издига на главното планинско било и има куполест облик со заоблени падини. Сместен е северозападно од врвот Маркови Кладенци и југоисточно од врвот Голак со кој е поврзан преку мало седло. Сочинет е од метаморфни карпи, пртежно биотитски и лискунски амфиболити. Почвата е циметна шумски, на места излужена и еродирана. Падините на врвот се обраснати со стари букови шуми, а на места се покриени со бел бор.
1 Искачување
Главно пристапно место за искачување на Билска Чука е селото Гега, од каде почнува планинарска патека обележана со црвено која води до поножјето на врвот (месноста Плетваро).
2 Поврзано
* Маркови Кладенци
* Голак
Цветан Настески

Цветан Велков Настески ( во — во ) — македонски партизан, борец за слобода на Македонија и учесник во НОВ.
1 Животопис
Бидејќи немал можност да се школува, останал во селото да се занимава со земјоделство и грнчарство. Во редовите на народно-ослободителната војска на Македонија стапил во есента 1944 година, во Првата македонска бригада. Со Бригадата, тој учествувал во борбите за конечното ослободување на Македонија. Загинал во борбите за ослободувањето на Струга во ноември 1944 година.
2 Поврзано
* Кичево и Кичевско во НОВ
*Милан Настески
3 Наводи
Мирка Настеска

Мирка Љубева Настеска ( во — во ) — македонски партизан, борец за слобода на Македонија и учесник во НОВ.
1 Животопис
Потекнувала од семејство, кое претежно се занимавало со земјоделство. Определена за борба со фашистичкиот окупатор, Мирка станала активен член на воспитните групи во селото Србјани, а како симпатизер на НОВ стапила во редовите на Првата македонско-косовска бригада. Со Бригадата учествувала во познатиот Февруарски поход, а по борбата кај Богомила се нашла во отцепената група со командирот Август и својот брат Киро кој, исто така, бил во Бригадата. Враќајки се кон Кичевијата, во селото Крапа биле фатени од бугарските војници, биле ѕверски мачени, а потоа стрелани кај месноста Барбарас на 12 февруари 1944 година.
2 Поврзано
* Кичево и Кичевско во НОВ
* Киро Настески
* Масакр кај Барбарас
3 Наводи
Координатограф

Координатограф ― инструмент кој механички ги исцртува координатите X и Y на површина, како на пример во составување карти или во зацртување контролни точки како што е дизајнот на електронски кола.
Една историска примена на координатографот била машина која прецизно поставува и пресекува рубилит за да создаде фотомаски за рани интегрирани кола, вклучувајќи некои од најраните генерации на современиот сметачки микропроцесор. Распоредот на произведениот координатограф потоа ќе се намали фотографски 100:1 за да се создаде производствена фотомаска.
1 Поврзано
* Картографија
* Картометрија
* Фотолитографија
* Офорт (микрофабрикација)
* Дизајн за производство
* Изработка на полуспроводнички уреди
2 Наводи
Пиротрон

Пиротрон ― уред дизајниран да им помогне на пожарникарите подобро да разберат како да се борат против брзото ширење на дивите пожари во Австралија.
1 Дизајн и употреба
Пиротрон се состои од ветерски тунел од 25 метри.
Тоа им овозможува на истражувачите „да стекнат подобро разбирање за физичките процеси вклучени во однесувањето и ширењето на пожарите во грмушки под различни услови“.
Претходните тестови за ширење на пожари со четки биле правени на отворени полиња. Но, ваквите тестови често даваа неубедливи и фрустрирачки резултати, ветерот и времето ги попречувале тестовите.
Затворената природа на Пиротрон им овозможува на истражувачите да спроведат тестови под конзистентни услови без потреба од непредвидливи променливи. Податоците за овие тестови, како што на мрежната страница на CSIRO е истакнато, биле снимени со огромен број сензори и голема брзина, како и топлински камери. Со тестирање на различни видови на брзини на гориво и ветер, пожар истражувачите се во можност да се создаде предвидливо модели на ширењето на пожарите врз основа на важечката топографија на регионот во ризик, со што се овозможува пожарникари да се подобри борбата против пожарите.
Милан Настески

Милан Стефанов Настески ( во — во ) — македонски партизан, борец за слобода на Македонија и учесник во НОВ.
1 Животопис
Произлегувал од селско семејство, кое се занимавало со земјоделство. Во текот на 1943 година бил мобилизиран од бугарскиот окупатор. Запознат со намерите и постапките на окупаторите, по враќањето од војска, тој доброволно стапил во редовите на НОВ во Првата македонска бригада. Загинал во борбите за ослободувањето на Кичево на 15 ноември 1944 година.
2 Поврзано
* Кичево и Кичевско во НОВ
* Цветан Настески
3 Наводи
Панагија

Панагија (енколпион) — дел од епископската облека. Тоа е мала икона, претежно со кружен облик, изработена од емајл, сребро и злато на која е претставена (однатре) Богородица со малиот Христос во рацете, а од другата страна Исус Христос или Света Троица во форма на три ангели - како гостопримството на Авраам. Претходно била изработувана во форма на диптих.
Панагијата ја носи епископот на градите, како трајно потсетување на својот долг во срцето да го носи Господа и да верува во застапувањето на Неговата Пресвета Мајка. Панагија на грчки (Παναγία) значи ''Сесвета''.
Богдан Наумоски

Богдан Ладомиров Наумоски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство, кое претежно се занимавало со земјоделие. Како младинец, во редовите на НОВ се вклучил во есента 1944 година во Петнаесеттата македонска бригада. Со Бригадата, тој учествувал во борбите за ослободувањето на Кичево, а потоа во состав на Петнаесеттиот корпус заминал на Сремскиот Фронт. Загинал во борба против Германците кај местото Гарешница (старо име: Кајгана) во април 1945 година.
2 Поврзано
* Кичево и Кичевско во НОВ
3 Наводи
Метанометар

Метанометар ― инструмент што се користи за мерење на гасот метан во воздухот на рудникот. Mine Safety Appliances Company го произвела првиот тип - W8 Метанометар околу 1950 година и бил одобрен за употреба од Регулативите за вентилација од 1947 година. Метанометарот може да се напојува со светилка за капаче на никлено-железна батерија и може да се носи на појас на рудар со други алатки. Метанот е главниот гас присутен во рудничките гасови. Тој е многу експлозивен и претходно бил откриван со синиот ореол ефект што го давал на пламенот на заштитната светилка.
До 1983 година, биле развиени неколку инструменти за мерење на концентрацијата на метан во воздухот. Тие се потпирале на такви методи како диференцијално загревање на блескаво платинесто влакно, или преку мерење на повисоката апсорпција на инфрацрвеното зрачење со гас што содржи метан.
1 Работење
Метанометар од каталитички тип користи низа од четири загреани елементи од жица, две активни нишки се обложени со катализатор, распоредени во Витстонов мост со два неактивни елементи кои немаат облога. Кога се изложени на воздух загаден со метан, обложените нишки се загреваат поради оксидација на метанот, а добиената нерамнотежа во отпорноста на активните и неактивните елементи може да се прикаже на калибриран метар. Таквите инструменти бараат кислород за да работат и може да бидат неточни ако концентрацијата на метан е многу висока. Катализаторот може да се отруе со изложеност на некои хемикалии, особено оние што содржат сулфур, што повторно го прави инструментот нечувствителен на метан.
2 Поврзано
* Детектор за гас
* Дејвиева светилка
3 Наводи